**Բեթ Բերս** (անգլ.՝ Beth Behrs, դեկտեմբերի 26, 1985(1985-12-26), Լանկաստեր, Փենսիլվանիա, ԱՄՆ), ամերիկացի դերասանուհի, որն առավել հայտնի է «Երկու սնանկ աղջիկներ» սիթքոմում խաղացած Քերոլայն Չենինգի դերով։

Վաղ կյանք
---------

Էլիզաբեթ Էն Բերսը ծնվել է Փենսիլվանիա նահանգի Լանքասթեր քաղաքում և հանդիսանում է դպրոցի ադմինիստրատոր Դևիդ Բերսի և ուսուցչուհի Մաուրեն Բերսի ավագ դուստրը։ Ունի կրտսեր քույր՝ Էմիլի Ջիանեթ Բերսը, որը իրենից փոքր է վեց տարով։ 1989 թվականին Բերսի ընտանիքը տեղափոխվել է Վիրջինիա նահանգի Լինչբուրգ քաղաք, որտեղ Բեթն անցկացրել է իր մանկությունը։ Այնտեղ չորս տարեկան հասակում սկսել է ելույթ ունենալ տեղի թատրոնում և զբաղվել պրոֆեսիոնալ ֆուտբոլով։

Երբ 15 տարեկան էր, Բերսը իր ընտանիքի հետ տեղափոխվել է Կալիֆոռնիա նահանգի Մարին Քաունթի քաղաք։ 2001 թվականին սկսել է հաճախել Թամալպաիսի միջնակարգ դպրոց, որտեղ ընդգրկվել դպրոցի դրամատիկական ծրագրում։ Միաժամանակ սովորել է Սան Ֆրանցիսկոյի միջնակարգ դպրոցում և թատերական կոնսերվատորիայում, որտեղ Էլիզաբեթը երաժշտական կրթություն է ստացել և սկսել ելույթ ունենալ տարբեր մյուզիքլներում։

2004 թվականին Բերսը տեղափոխվել է Լոս Անջելես, որպեսզի շարունակի թատերական կրթությունը Լոս Անջելեսի կալիֆոռնյան համալսարանում։ Մասնակցել է գեղեցկության մրցույթին և հաղթել է այն, բացի այդ կրում է Միսս Մարին Քաունթին 2006 տիտղոսը։ 2005 թվականին «Գրիս» բեմադրությունում խաղացել Է Սենդի Դամբրովսկու դերը և գլխավոր դեր Սան Ֆրանցիսկոյի «Բրիոլին» բեմադրության մյուզիքլում, իսկ հետո սկսել է նկարահանվել ֆիլմերում։ Համալսարանն ավարտելուց հետո Բերսը պարգևատրվել է Երիտասարդ երաժշտի հիմնադրամի կրթաթոշակով։

Կարիերա
-------

Բերսի առաջնաելույթը էկրանում դարձել է «Ամերիկյան կարկանդակ 7. Սիրո գիրք» երիտասարդական կատակերգությունում (թողարկվել է ուղիղ եթերով 2009 թվականի դեկտեմբերի 22-ին) խաղացած դերը։ Նկարահանվել է նաև մի քանի անկախ ֆիլմերում և հայտնվել «Ծովային ոստիկանություն. Հատուկ բաժին» և «Կասլ» հեռուստասերիալների էպիզոդներում։

2011 թվականի սկզբին Բեթ Բերսը CBS հեռուստաալիքի արտադրության «Երկու սնանկ աղջիկներ» սիթքոմում ստացել է Քերոլայն Չենինգի դերը, որը սիթքոմի երկու գլխավոր հերոսուհիներից մեկն է։ Այն հաստատվել է դերի յոթ լսումներից հետո։ Չնայած սերիալը քննադատաբար է ընդունվել քննադատների կողմից, սակայն այն հեռուստատեսային վարկանիշում դարձել է հաջողված և առաջին եթերաշրջանի հեռարձակման կեսին երկարացվել է։ 2012 թվականին շոուում իր դերի համար առաջադրվել է Teen Choice Awards մրցանակի «Տարվա հայտնություն» կատեգորիայում։

2015 թվականին նկարահանվել է «Բարև ձեզ, իմ անունը Դորիս է» լիամետրաժ ֆիլմում, որտեղ խաղացել է գլխավոր հերոսի՝ Ջոնիի սիրեցյալի՝ Բրուքլին Հենդերսոնի դերը։ 2016 թվականին առաջնաելույթ է ունեցել Բրոդվեյում Հելի Ֆեյրֆերի «Զվարճալի դեպք է պատահել Նյու Յորքի Սլոուն Քեթթերինգ Մեմորիալ ուռուցքաբանական կենտրոնի գինեկոլոգիական բաժնի ճանապարհին» համաշխարհային ներկայացման պրեմիերային։

2016 թվականին Բեթ Բերսը մասնակցել է Netflix-ի օրիգինալ մուլտսերիալի հնչյունավորմանը, որը կոչվում է «Տուն. Արկածներ Թիպի և Օյի հետ» և որում պատմվում է *DreamWorks Animation* ընկերության «Տուն» մուլտֆիլմի պատմությունից առաջ տեղի ունեցած իրադարձությունների մասին։

Անձնական կյանք
--------------

Բերսն ու դերասան Մայքլ Գլեդիսը սկսել են հանդիպել 2010 թվականին։ Նրանք նշանադրվել են 2016 թվականի հուլիսին և ամուսնացել՝ 2018 թվականի հուլիսի 21-ին։

2011 թվականին Բերսը սկսել է զբաղվել ձիասպորտի թերապիայով, որպեսզի կառավարի խուճապային հարձակումները, որոնցով տառապում էր դեռահասության տարիքից։ Ոգեշնչվելով մարդկանց և կենդանիների միջև փոխօգնության գաղափարից` նա սկսել է իր բարեգործական գործունեությունը` հիմնելով *SheHerdPower* հիմնադրամը, որն իր ֆինանսական աջակցությամբ ապահովում է թերապիա սեռական բռնության ենթարկված կանանց համար։

Ծանոթագրություններ
------------------

1. 1 2  Internet Movie Database — 1990.
2. ↑  Behrs, David (2011 թ․ հունիսի 12). «Letters to the editor - June 12, 2011». Lancaster Online. Արխիվացված է օրիգինալից 2012 թ․ հունիսի 9-ին. Վերցված է 2011 թ․ սեպտեմբերի 16-ին.
3. ↑  Werts, Diane (2011 թ․ սեպտեմբերի 9). «Behrs bears up to be a 'Broke' girl». *Variety*. Արխիվացված է օրիգինալից 2012 թ․ մարտի 13-ին. Վերցված է 2011 թ․ սեպտեմբերի 16-ին.
4. ↑  Gillis, Casey (2012 թ․ մայիսի 22). «E.C. Glass's drama director to retire». *The News & Advance*. Արխիվացված է օրիգինալից 2012 թ․ մայիսի 24-ին. Վերցված է 2012 թ․ օգոստոսի 9-ին.
5. 1 2  Crocker, Amy (2009 թ․ դեկտեմբերի 30). «SFist Interviews: Beth Behrs, a Direct-to-DVD American Pie Sequel Actress from Marin». SFist. Արխիվացված է օրիգինալից 2010 թ․ հունվարի 2-ին. Վերցված է 2011 թ․ սեպտեմբերի 16-ին.
6. ↑  «In the Spotlight». Ray of Light Theatre. Արխիվացված է օրիգինալից 2012 թ․ նոյեմբերի 1-ին. Վերցված է 2011 թ․ սեպտեմբերի 20-ին.
7. 1 2  Storm, Jonathan (2011 թ․ սեպտեմբերի 24). «Jonathan Storm: Advice on how not to be one broke girl». *Philadelphia Inquirer*. Արխիվացված է օրիգինալից 2018 թ․ ապրիլի 23-ին. Վերցված է 2011 թ․ սեպտեմբերի 24-ին.
8. ↑  Lash, Jolie (2011 թ․ սեպտեմբերի 19). «Rising Star: '2 Broke Girls' Actress Beth Behrs». Access Hollywood. Արխիվացված է օրիգինալից 2012 թ․ նոյեմբերի 1-ին. Վերցված է 2011 թ․ սեպտեմբերի 19-ին.
9. ↑  Korbelik, Jeff (2012 թ․ մարտի 17). «Jeff Korbelik: CBS renews 18; a few shows in limbo». *Lincoln Journal Star*. Վերցված է 2012 թ․ ապրիլի 7-ին.
10. ↑  «Teen Choice Awards 2012: Complete Winners List». Արխիվացված է օրիգինալից 2012 թ․ նոյեմբերի 1-ին. Վերցված է 2012 թ․ սեպտեմբերի 26-ին.
11. ↑  King, Brittany (11 июля 2016). «Beth Behrs is Engaged to Michael Gladis». *People* (անգլերեն).
12. ↑  Savada, Shira (23 июля 2018). «Exclusive: Beth Behrs and Michael Gladis Are Married—See Their Wedding Photos!». *MarthaStewartWeddings.com* (անգլերեն).
13. ↑  Ross, Tracy (13 декабря 2016). «How '2 Broke Girls' Star Beth Behrs Is Using Equine Therapy to Help Sexual Assault Victims». *The Hollywood Reporter* (անգլերեն).

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բեթ Բերս» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX5404052 · BNF: 167775837 · ISNI: 0000000382587038 · LCCN: no2012120792 · NTA: 370406737 · VIAF: 264635330 · WorldCat VIAF: 264635330 |

 |

 |